Canvis en el padró de la taxa de reciclatge que cobra el consorci de residus
14 de juny 2018

![Imagen 1](/media/vgbgbgko/61-enric-arino-maqueta.jpg)

![](/media/1ewhup4i/61-web_cuerpo_planta-rsu-algimia-alfara-1024x768.jpg)  
  
​El consorci de residus Palància Belcaire va emetre una nova remesa de factures, a causa de canvis en els padrons, per a cobrar la quota que s'ha de pagar per la taxa de reciclatge. El que ha provocat que molts ciutadans s’hagen sorprés per l'arribada d'un rebut al seu domicili per a pagar la quota corresponent d'enguany, quan ells ho tenen domiciliat. 

  

Els canvis als quals es referix, és que anteriorment el padró utilitzat era el del fem, però ara han agafat el de l'IBI, padró de béns immobles, ja que este està més actualitzat. Açò ha causat confusió entre els ciutadans que tenien domiciliat els pagaments en rebre una factura per a pagar la taxa que s'ha de pagar per este servici. 

  

Enric Ariño, regidor d'Hisenda, ha declarat que el motiu és “**perquè hi ha hagut una actualització del padró**” per la qual cosa, el sistema en detectar “**qualsevol anomalia entre el contribuent, l'adreça i el banc on estava fet**”, automàticament “h**a deixat de domiciliar-se i s'ha enviat a casa**”. També afig, que per darrere de la carta de pagament s'explica, “**que no vol dir res més que una actualització de padrons**”, per tant, “**totes les persones que reben esta factura han d'anar al banc, pagar-ho i després domiciliar-ho**” ja que no es cobrarà per la via ordinària de domiciliació. Ho han fet d'esta manera, amb la finalitat de solucionar errors que podia haver-hi hagut i millorar la gestió.

​  

*   [](http://www.facebook.com/sharer.php?u=https://aytosagunto.es/va/actualitat/canvis-en-el-padro-de-la-taxa-de-reciclatge-que-cobra-el-consorci-de-residus/ "Facebook")
*   [](http://twitter.com/share?url=https://aytosagunto.es/va/actualitat/canvis-en-el-padro-de-la-taxa-de-reciclatge-que-cobra-el-consorci-de-residus/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/canvis-en-el-padro-de-la-taxa-de-reciclatge-que-cobra-el-consorci-de-residus/ "Linked In")
*   [](mailto:?body=https://aytosagunto.es/va/actualitat/canvis-en-el-padro-de-la-taxa-de-reciclatge-que-cobra-el-consorci-de-residus/)